Jens Spahn (2020)
**Jens Georg Spahn** (fødd 16. mai 1980) er ein tysk politikar (CDU). Sidan 2002 er han medlem av Forbundsdagen og sat frå 2005 til 2009 i helsekomitéen i det tyske parlamentet. I tillegg jobba han frå 2006 til 2010 for eit lobby-selskap innan helse- og legemiddelsektoren. Mellom 2015 og 2018 var han parlamentarisk statssekretær i det tyske finansdepartementet og har sidan 14. mars 2018 vore helseminister i Angela Merkel si fjerde regjering.

Opphav, utdanning og privatliv
------------------------------

Spahn voks opp saman med to yngre søsken i den tyske bygda Ottenstein. Han tok avsluttande eksamen ved gymnaset i Ahaus i 1999 og byrja deretter ei dual yrkesutdanning innan bankvesenet hos WestLB i Münster som han avslutta i 2001. Ved sida av å sitje i parlamentet, studerte Spahn mellom 2003 og 2017 statsvitskap ved universitetet i Hagen på deltid og oppnådde dei akademiske gradane Bachelor of Arts (2008) og Master of Arts (2017).

Spahn er homofil. Men han understreka i eit intervju med eit tysk magasin i 2012 at han som «politikar ikkje definerer seg over homofilien sin». Difor driv han ikkje med «homofil klientellpolitikk», men prøver «som helseekspert å løyse problema i vår tid». Han bur i Berlin saman med sin ektemann Daniel Funke som er sjef-lobbyist hos eit tysk mediekonsern. Bryllaupet vart halde på slott Borbeck i Essen den 22. desember 2017 og utført av ordførar Thomas Kufen. Jens Spahn er katolikk og var ministrant i ungdomstida.

CDU-politikar og offentlege embete
----------------------------------

Jens Spahn på ein CDU-kongress i Köln (2014)
Spahn melde seg inn i Junge Union i 1995 og i CDU i 1997. Frå 1999 til 2006 var han formann i Junge Union, Borken og sidan 2005 har han vore formann i CDU sitt kommuneforbund. Frå 2009 til 2015 sat han i kommunestyret i heimekommunen Borken.

Jens Spahn fekk i 2002, 2005, 2009, 2013 og 2017 direkte mandat til Forbundsdagen. I forbundsdagsvalet 2017 fekk han 51,2 prosent av fyrstestemmane.

### Helseminister (sidan 2018)

Den 14. marsj 2018 blei Jens Spahn utnemnd til helseminister av forbundspresidenten Frank-Walter Steinmeier. Spahn er den yngste ministeren i Merkel si fjerde regjering.

### Korona-pandemi

I byrjinga av 2020 reagerte Spahn forholdsvis seint, då den nye covid-19-pandemien blei erklært som internasjonal helsekrise den 30. januar 2020. Omtrent tre månadar seinare tilrådde han å avlyse alle store arrangement. I midten av mars 2020 blei tilrådingene i den tyske pandemi-risikoanalysen sett i verk.

Då den fyrste infeksjonen blei konstatert i Tyskland i januar 2020, sa Spahn at det ikkje var grunn til overdriven bekymring, fordi Tyskland var godt førebudd. Omtrent to veker etterpå forklarte han i helsekomitéen i parlamentet at faren for ein pandemi på det dåverande tidspunktet var urealistisk.

Spahn var imot innreisekontrollar på tyske flyplassar som tiltak mot utbreiinga av koronaviruset til å begynne med, men vedtok seinare å innføre dette. På same tid var han kritisk til at landa i EU hadde forskjellige reglar for å takle pandemien.

Den 24. februar forklarte han at strengare tiltak (bl.a. avlysing av store arrangement, stenging av barnehagar og skular) kunne følgje, dersom viruset skulle fortsette å utbreie seg i same tempo. To dagar etterpå ba han helseministrane i delstatane om å aktivere pandemiplanane.

Etter at infeksjonstala i Tyskland hadde nådd 670 i byrjinga av mars, frarådde han å reise til Italia og til Nordrhein-Westfalen, då desse to områda var svært hardt ramma av pandemien.

Spahn slutta seg til forslaget om å stramme inn smittevernlova som gjev forbundsregjeringa større fridom til å gripe inn i kompetanseområda til delstatane. Spahn støtta tiltak for å auke produksjonskapasiteten for munnbind i innlandet. Målet var å produsere opp til 50 millionar munnbind i månaden ifrå august. Den 21. oktober 2020 blei Jens Spahn testa positiv for koronaviruset. Han blei sendt i karantene etter resultatet, men viste berre svake symptom.

Referansar
----------

1. ↑  Moritz von Uslar: *79 Fragen an Jens Spahn* ZEITMagazin NR. 22/2017 29. mai 2017. Henta 2. september 2017 (på tysk).
2. ↑  FOCUS Online: *Im Nebenjob Abgeordneter.* 4. desember 2012. Henta 19. august 2020 (på tysk).
3. ↑  arkivlenkje (26. august 3024 i *Internet Archive*, på tysk)
4. ↑  www.jens-spahn.de Arkivert 2017-09-06 ved Wayback Machine. henta 2. april 2018 (på tysk).
5. ↑  Spahn, Jens, «Profil», *www.jens-spahn.de* (på tysk), arkivert frå originalen 29. oktober 2021, henta 30. desember 2020 .
6. ↑  „Meine Art zu lieben" Spiegel, 19. november 2012
7. ↑  «Jens Spahn über Katholizismus und Politik | DOMRADIO.DE», *www.domradio.de* (på tysk), henta 30. desember 2020 .
8. ↑  Maximilian Plück: *Clever & smart.*, *rp-online.de,* 27. desember 2015 (på tysk).
9. ↑  *Jens Spahn: Glaube ist keine Privatsache* katholisch.de, 19. september 2017 (på tysk).
10. ↑  arkivlenkje (5. november 2015 i *archive.today*, på tysk)
11. ↑  arkivlenkje (11. januar 2014 i *Internet Archive*, på tysk)
12. ↑  Das neue Kabinett auf einen Blick, spiegel.de. Henta 14. mars 2018 (på tysk).
13. 1 2 3  tagesschau.de, «Corona-Ausbruch in Deutschland: Die verlorenen Wochen», *tagesschau.de* (på tysk), henta 30. desember 2020 .
14. ↑  *Spahn zu Coronavirus: Kein Grund für übertriebene Sorge* (på tysk), henta 30. desember 2020 .
15. ↑  *Coronavirus. „Die Gefahr wurde verharmlost."* Rhein-Neckar-Zeitung, 26. februar 2020 (på tysk).
16. ↑  Stephan Ueberbach: *EU und das Coronavirus: Alles unter Kontrolle?**Website* *,* 13. februar 2020. Henta 20. februar 2020 (på tysk).
17. ↑  mdr.de: *Spahn rechnet mit Ausbreitung von Coronavirus |MDR.DE.* Henta 4. mai 2020 (på tysk).
18. ↑  n-tv Nachrichten: *Spahn spricht von „Beginn einer Epidemie".* Henta 4. mai 2020 (på tysk).
19. ↑  Tagesschau 6. mars 2020: Coronavirus: Spahn warnt vor Reisen in Risikogebiete
20. ↑  «Bund will Länder in der Corona-Bekämpfung entmachten». Henta 21. mars 2020.
21. ↑  Ben Mc Partland: *Germany to make ‘50 million face masks a month’.* *TheLocal.de.* 17. april 2020. Henta 19. mai 2020 (engelsk).
22. ↑  tagesschau.de, «Gesundheitsminister Spahn positiv auf Coronavirus getestet», *tagesschau.de* (på tysk), henta 30. desember 2020

* *Denne artikkelen bygger på «Jens Spahn» frå Wikipedia på tysk, den 30. desember 2020.*

Litteratur
----------

* Michael Bröcker: *Jens Spahn. Die Biografie.* Herder, Freiburg i. B. 2018, ISBN 978-3-4513-8336-6.
* Rei Gesing og Gudrun Panicke-Schulz med Jens Spahn (føreord): *Burnoutschutz ABC für Pflegende.* Agenda, Münster 2019, ISBN 978-3-89688-647-7.

Bakgrunnsstoff
--------------

* Offisiell nettstad (på tysk)
* Jens Spahn på Lobbypedia (på tysk)

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* ISNI
* Munzinger (iba)

 |